ข้าราชการเฮ!ป่วยผ่าตัดโรงพยาบาลเอกชนได้่
คลังจับมือ 32 โรงพยาบาลเอกชน รักษาข้าราชการที่ป่วยต้องผ่าตัด 77 โรค เบิกจ่ายได้ตรง เริ่มรักษาได้เดือนหน้า
29 เม.ย. 2554

คลังจับมือ 32 โรงพยาบาลเอกชน รักษาข้าราชการที่ป่วยต้องผ่าตัด 77 โรค เบิกจ่ายได้ตรง เริ่มรักษาได้เดือนหน้า
นายมั่น พัธโนทัย รมช.คลัง กล่าวว่า กรมบัญชีกลางได้ลงนามกับโรงพยบาลเอกชน 32 แห่ง ในโครงการให้ข้าราชการเข้ารักษาตัวในโรงพยาบาลเอกชนและเบิกจ่ายตรงกับกรมบัญชีกลางได้ โดยโรคที่เข้าการรักษาต้องเป็นการผ่าตัดจำนวน 77 โรค เช่น การผ่าตัดกระดูก การผ่าตัดเส้นเลือดหรือลิ้นหัวใจ การผ่าตัดเส้นเลือดในสอง โดยข้าราชกาเริ่มรักษากับโรงพยาบาลเอกชนได้แต่วันที่ 1 พ.ค. นี้  
สำหรับค่ารักษาจะเป็นการจ่ายแบบเหมาโรค ซึ่งตอนที่ข้าราชการนัดหมายเข้ารักษา ทางโรงพยาบาลจะแจ้งให้ทราบ และบอกถึงส่วนต่างๆ ที่ข้าราชการต้องจ่ายเพิ่ม และต้องเซ็นยินยอมจ่ายค่ารักษาส่วนเกิน โดยที่ไม่สามารถมาเบิกจ่ายกับทางกรมบัญชีกลางได้อีก ทั้งนี้ การให้ข้าราชการรักษาในโรงพยาบาลเอกชน จะทำให้การได้รับบริการที่ดีขึ้น ไม่ต้องรอการรักษาเป็นเวลานาน และลดความหนาแน่นของการรักษาในโรงพบาบาลรัฐให้น้อยลง
นายรังสรรค์ ศรีวรศาสตร์ อธิบดีกรมบัญชีกลาง กล่าวว่า โครงการนี้ ให้ทั้ง ข้าราชการ ลูกจ้างประจำ ผู้รับเบี้ยหวัดบำนาญ และบุคคลในครอบครัว เข้ารักษาในโรงพบาลเอกชนได้ โดยโรคที่จะเบิกจ่ายได้ต้องเป็น โรคที่ต้องมีการนัดผ่าตัดล่วงหน้า 
สำหรับค่าใช้จ่ายบางส่วนที่ผู้ป่วยต้องรับผิดชอบจ่ายเอง ประกอบด้วย 1. ค่าห้อง ค่าอาหาร 2. ค่าอวัยวะเทียมและอุปกรณ์ ส่วนเกินอัตราที่กรมบัญชีกลางกำหนด 3. ค่าธรรมเนียมแพทย์พิเศษ และ 4. ค่าธรรมเนียมพิเศษ